stanford-oval/wikipedia huggingface dataset:
הר ארבל
היסטוריה

המערות האלה נמצאו בצלעות הרים תלולים ומכל עבר לא יכול הצבא לגשת אליהן, כי רק משעולים צרים ונפתלים הוליכו אל פי המערות, והצלע אשר מעבר פני המערות מלמעלה, ירד אל תהום עמוקה והיה זקוף על פי תהום."
במערות שבמצוק חיו בני אדם עוד מתקופות פרהיסטוריות. בתקופה מאוחרת יותר הפכו המערות למבצר גדול, שהיו בו מעברי סתר, אולמות ובורות מים מטויחים. כאן התחולל קרב לחיים ולמוות בין הורדוס לבין תומכי בית החשמונאים. הורדוס נלחם בגליל כנגד מתנגדיו, תומכי אנטיגונוס, ואנטיגונוס עצמו ישב בירושלים ולא ניסה כלל להחיש עזרה לתושבי הגליל ולתומכיו שנלחמו בהורדוס. הורדוס התעסק בביעור קיני ההתנגדויות, שמרכזן היה במערות שליד הארבל. צבאו השכיר של הורדוס נאבק נגדם במשך 40 יום. חיילי הורדוס ירדו בתוך תיבות בעזרת חבלים אל המערות אך המורדים שרפו את החבלים והתיבות הידרדרו לרגלי המצוק והחיילים שבתוכם נהרגו. הניסיון השני להיכנס למערות באמצעות תיבות, שהותאמו למלחמות בהרים, הוכתר בהצלחה לאחר שחיילי הורדוס עטפו את החבלים ברצועות בד רטוב. הלוחמים שהתמקמו בתוכם הצטיידו במוטות ארוכים שבקצותיהם ווים על-מנת לגרור את המסתתרים החוצה ולשומטם לתהומות. המורדים הוכנעו והושלכו מהמצוק לתהום. באחת המערות נתגלו שברי נרות הרודיאניים. היה זה הקרב האחרון של הורדוס עם שרידי המתנגדים מקרב החשמונאים. יוסף בן מתתיהו מספר, שאחד הקנאים הרג את שבעת ילדיו ואת אימם, השליכם מהמצוק וקפץ אחריהם אל מותו. לא ידוע האם מדובר על מערות הר ארבל או הר ניתאי אך נראה שמדובר במערות נחל ארבל הכוללות את המערות של שני ההרים.
בתקופה הרומית ובתקופה הביזנטית היו במקום יישובים יהודיים. במקום התיישבה לאחר החורבן משמרת הכהנים ישוע. בחלקו הצפוני של מושב ארבל נמצאים שרידי ארבל הקדומה ובהם חורבות בית כנסת קדום, שהיה בשימוש עד אמצע המאה השמינית, בריכות אגירה ומתקנים חקלאיים וכן, במדרון אל נחל ארבל, קברים ומערות קבורה חצובים בסלע.
היסטוריה > נבי שועייב

מתחם נבי שועייב הוא האתר הקדוש ביותר לדרוזים. על פי המסורת הדרוזית, במקום זה קבור יתרו, חותן משה (שועייב, אצל הדרוזים). באתר מתחם קבר גדול ומעיין מקודש נובע בו. ב-25 באפריל נערכת עלייה לרגל אל הקבר בחג נבי שועייב.
גן לאומי ושמורת טבע ארבל

הגן הלאומי כולל בתוכו את רוב שטחו של הר הארבל, הר ניתאי, הר סביון, קרני חיטין ורמת ארבל. בשטח הגן הלאומי מסומנים שבילי טיול. השביל המוליך ממגרש החניה קצר ונוח להליכה. הוא עולה בשיפוע מתון עד אל שפת המצוק, המתנשא מעל סביבתו לגובה 400 מטר ומעניק מראות נוף למרחקים, צפונה להרי הגליל ורמת הגולן, מערבה אל בקעת ארבל ובקעת בית נטופה ומזרחה אל הכנרת ורמת הגולן. בצדו הצפוני מתרומם המצוק מעל היישוב הערבי ואדי אל-חמאם ומול המושבה מגדל בקיר זקוף אחד, מתחתיתו ועד ראשו. המצפור נקרא "מצפור החרוב" בגלל עץ חרוב בודד ועתיק שהיה בנקודה עד שנפל בסערה בינואר 2017. המצפור מנציח את זכרו של תת-אלוף יוסף לונץ.
שלושה שבילים מובילים אל חלקו התחתון של מצוק הארבל: כחול, שחור ואדום. השביל האדום הוא האתגרי מכולם. שמורת הטבע היא חלק מ"שביל ישראל".
בשטח הגן הלאומי צמחייה רבה, כולל צמחים נדירים כמו דבקה אפורה, דרדר נאה ושושנתית משורטטת. כן יש בשטח שבלול מיוחד, סגורית הארבל, הקיים רק במצוק הארבל ובחורף מופיע בו הכָּתְלי, ציפור נדירה בארץ ישראל.
קברים של דמויות מהמקרא וחז"ל

על מורדות הר ארבל ישנה מערת קברים עתיקה. שעל פי מסורת יהודית מימי הביניים אחד הקברים הוא קבר שת, בו נקבר בו שת, בנו של אדם הראשון. על פי המסורת נמצאים שם גם קברותיהם של ראובן, שמעון, לוי ודינה, בני יעקב וקברי נתאי הארבלי, רבי זירא וחזקיה ראש הגולה[דרוש מקור].
גלריה

תצפית על הכנרת מהר ארבל
תצפית על הר ארבל מהכנרת
תמונה מתוך המצודה בהר הארבל
הר ארבל 1920 -1933 - מבט מקרני חיטין
נוף פנורמי ממצוק ארבל מזרחה לכינרת ולגולן
הכפר ואדי חמאם מתחת למצוק הארבל
נוף ממצוק הארבל
זריחה מעל הכנרת במבט מהר ארבל
ראו גם

מבצר הארבל
גורי אלפי

| --- | --- |

אלפי-אהרון, 2016
 לידה:  18 בספטמבר 1976 (בן 48) רמת גן, ישראל 
 שם לידה:  גור-דב אלפי 
 תקופת הפעילות:  מ-1994 
 עיסוק:  שחקן, מנחה, סטנדאפיסט, תסריטאי, במאי
 בת זוג:  הילה אהרון
 צאצאים:  אמה אלפי-אהרון 
 מספר צאצאים:  4
 פרופיל ב-IMDb
 
גור-דב (גורי) אלפי-אהרון (נולד ב-18 בספטמבר 1976) הוא שחקן, במאי, תסריטאי, מפיק, סטנדאפיסט, מדבב, קומיקאי ומנחה טלוויזיה ישראלי.
ביוגרפיה

גור-דב אלפי נולד, גדל והתחנך ברמת גן. בנם של הסופר והמשורר יוסי אלפי שעלה מעיראק, ושל סו אלפי (לבית פלט) מתנדבת בקיבוץ ילידת-בריטניה. אחותו הצעירה היא השחקנית שרי אלפי.
בילדותו התחנך בבית הספר היסודי ארנון, שבעיר הולדתו, וכן בנעוריו בתיכון בליך במגמת תיאטרון. בגיל 16 החל להופיע במועדון הסטנד-אפ "דומינו גרוס".
את שירותו בצה"ל עשה בלהקה הצבאית של חיל החינוך, לצדן של יעל פוליאקוב ושל נועה תשבי.
חיים אישיים

אלפי נישא בשנת 2000 להילה אהרון (שאת שם משפחתה אהרון הוסיף לשלו) חברתו מהתיכון מגיל 15, ולהם ארבע בנות משותפות, כשבתם הבכורה היא השחקנית אמה אלפי-אהרון. מתגוררים בעיר הולדתו, רמת גן.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס האקדמיה הישראלית לטלוויזיה | 2024 | בימוי בסדרת דרמה קומית וקומדיית מצבים | האחיות המוצלחות שלי | בהמתנה |  |
ראו גם

אסי וגורי – הרכב קומי לשעבר בה היה חבר לצדו של אסי כהן
הערות שוליים

1 2 3  גילי איזיקוביץ, סוכן כפול, באתר הארץ, 25 בספטמבר 2012
↑  לסירוגין עם עידן אלתרמן, שהחליף אותו בקביעות בשנת 2013
↑  מאיה כהן, חולדאי בבלאומילך, ישראל היום, 9 בספטמבר 2014
↑  רן בוקר, גורי אלפי ינחה תוכנית לילית בערוץ 2, באתר ynet, 1 באוקטובר 2015
↑  נועה פרייס‏, "הלילה עם גורי אלפי" יורדת מהאוויר. הערכה: בשל עלויות גבוהות, באתר וואלה, 22 בינואר 2018
↑  שגיא בן נון‏, "פאודה" היא הזוכה הגדולה בטקס פרסי הטלוויזיה 2018, באתר וואלה, 9 במרץ 2018
↑  לירון מעוז, ‏דוד סם של גורי אלפי: ממש לא מה שחשבתם, באתר מעריב אונליין, 31 בדצמבר 2018
↑  אסי גל, ‏עוד הישג אחד, באתר ‏מאקו‏, 23 בספטמבר 2021
↑  שגיא בן נון‏, גורי אלפי ולוסי איוב חזו את התקפת הסייבר על בית החולים הלל יפה, באתר וואלה, 14 באוקטובר 2021
↑  יובל אראל, אמני ישראל – כתונת פסים 2023, בבלוג של יובל אראל, מגזין מוזיקה ותרבות, 17 באוגוסט 2023
↑  גורי אלפי וגלית חוגי בבוקר, באתר 102FM
↑  נועה יחיאלי, ‏בשם האם: הגברים שאימצו את שמות המשפחה של בנות הזוג, באתר ‏מאקו‏, 5 בפברואר 2016
↑  נעה כהן, נשות הצללים, באתר ynet, 24 בנובמבר 2009
↑  לגורי אלפי נולדה בת רביעית, באתר וואלה, 26 באפריל 2014
↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025
| --- | --- |
בקרת זהויות :  NLI: 987007504078505171  GND: 1023558238  ISNI: 0000 0003 5907 607X  LCCN: no2012123758  MusicBrainz: 92aeb0bd-1ab9-4b65-b005-9479c990331f  SUDOC: 153404132  VIAF: 212295449   WorldCat (עם VIAF): 212295449 
אלפי (שני מימין) בצילומי "גב האומה", 2015
גורי אלפי ומירב שירום בהצגה "שחק אותה סם" 2010
עבד א-רחמן חאמד

עבדול רחמן תאופיק עבדול האדי חאמד (בערבית: عبد الرحمن حمد (سياسي) ; 26 במרץ 1944) הוא מהנדס חשמל ופוליטיקאי פלסטיני שמילא שורה של תפקידים בממשלות הרשות הפלסטינית.
ביוגרפיה

חאמד כיהן כדיקן הפקולטה להנדסה באוניברסיטת ביר זית, סגן יו"ר מועצת הדיור הפלסטינית וחבר משלחת המשא ומתן הפלסטינית במדריד. הוא היה גם יו"ר חבר הנאמנים של אוניברסיטת אל-אזהר בעזה.
הוא גם החזיק במספר תיקי שרים במספר ממשלות פלסטיניות, כולל תפקיד שר השיכון, שר האנרגיה והמשאבים הטבעיים, שר התחבורה והתקשורת, שר התקשורת וטכנולוגיית המידע, ושר המועצה הפלסטינית לעבודה ציבורית ווחבר במועצה המהפכנית של תנועת הפתח.
ב-22 בספטמבר 2016 הוא הפך לחבר בדירקטוריון של בנק אל-סאפא.
סתיו שמש

| --- | --- |
אין תמונה חופשית
 לידה:  1992 (בת 33 בערך)
 תקופת הפעילות:  מ-2013
 עיסוק:  מלחינה, פזמונאית וזמרת-יוצרת
 סוגה:  פופ
 כלי נגינה:  קול • גיטרה
 שיתופי פעולה בולטים:  עומר אדם, לירן דנינו, פאר טסי, אליעד נחום, מירי מסיקה, זהבה בן, ספיר סבן, אייל גולן, רותם כהן, רוני דלומי, מאיה בוסקילה, בניה ברבי, מיקה משה, להקת שלוה, אדיר גץ, רינת בר, שיר לוי
 
סתיו שמש (נולדה ב-1992) היא מלחינה, פזמונאית וזמרת-יוצרת ישראלית.
חיים אישיים

בשנת 2018 החלה שמש זוגיות עם הפזמונאי אליה רוסיליו, איתו שיתפה פעולה בשירים שונים שיצרה. הזוגיות נמשכה כשנה עד לשנת 2019.
סינגלים

2017: "מדרגות"
2017: "תמיד חוזר"
2017: "בתוך עינייך"
2019: "משהו חדש"
2020: "סוכריות"
2021: "שקוף"
2022: "ורודים"
2022: "כותבת"
2022: "חברה שלי"
2023: "גאות"
2023: "אום כולתום"
2023: "אם אמא לא תדע"
2024: "מעיל"
2024: "דרום העיר"
2024: "חוטים"
שירים בולטים לאחרים

| שנה | אמן | שיר | מילים | לחן | מקור |
| --- | --- | --- | --- | --- | --- |
| 2014 | לירן דנינו | שמלה כחולה | משה יהודה | סתיו שמש |  |
| 2015 | שיר לוי | לונה פארק | משה יהודה | סתיו שמש |  |
| 2015 | משה פרץ | כשאת הלכת | אורי בן ארי | סתיו שמש |  |
| 2015 | עומר אדם | עצוב לי שזה ככה | אורי בן ארי | סתיו שמש |  |
| 2016 | רותם כהן | השיר שלך | שי רותם | סתיו שמש |  |
| 2016 | אליעד נחום | אור | סתיו שמש, אליעד נחום | סתיו שמש, אליעד נחום |  |
| 2016 | אייל גולן | בלי להתכוון | אליה רוסיליו | סתיו שמש |  |
| 2017 | שיר לוי | כוסות ריקות | סתיו שמש | סתיו שמש, איתן דרמון |  |
| 2017 | עומר אדם | בסוף הכל חולף | אורי בן ארי | סתיו שמש |  |
| 2017 | מירי מסיקה | לב מול לב | אליה רוסיליו | סתיו שמש |  |
| 2017 | מירי מסיקה | לנער אותי ממך | אליה רוסיליו | סתיו שמש |  |
| 2018 | רינת בר | כדי שאשאר | אליה רוסיליו | סתיו שמש |  |
| 2018 | עומר אדם | בחורים טובים | אליה רוסיליו | סתיו שמש |  |
| 2018 | אדיר גץ | תחנות | אליה רוסיליו | סתיו שמש |  |
| 2019 | מאיה בוסקילה | הלב שלי עומד למכירה | נועם חורב | סתיו שמש |  |
| 2019 | מירי מסיקה | אוקיינוס | מירי מסיקה | סתיו שמש |  |
| 2019 | עדן בן זקן | זיכרונות | נועם חורב | סתיו שמש |  |
| 2019 | רוני דלומי | רוץ איתי | רוני דלומי | סתיו שמש, רוני דלומי, אורי אבני |  |
| 2019 | מירי מסיקה | כמה כמה | מירי מסיקה | סתיו שמש |  |
| 2019 | ספיר סבן | הנגאובר | סתיו שמש, ספיר סבן | סתיו שמש, ספיר סבן |  |
| 2020 | עומר אדם | אין סופים טובים | אליה רוסיליו | סתיו שמש |  |
| 2020 | בניה ברבי | כמה רקדנו | סתיו שמש, משה בן אברהם, אופק יקותיאל, בר קזס, מאור תיתון | סתיו שמש, משה בן אברהם, אופק יקותיאל, בר קזס, מאור תיתון |  |
| 2020 | להקת שלוה | מבורך | נועם חורב | סתיו שמש |  |
| 2021 | אליעד נחום | בת 28 | סתיו שמש, משה בן אברהם, אופק יקותיאל | סתיו שמש, משה בן אברהם, אופק יקותיאל |  |
| 2021 | מיקה משה | מה אתה מבקש | נעם חורב | סתיו שמש |  |
| 2022 | פאר טסי | ערק | איתן דרמון | סתיו שמש |  |
| 2022 | לינט | סופים מאושרים | נעם חורב | סתיו שמש |  |
| 2023 | ספיר סבן | אם מישהו ידע | סתיו שמש, עמרי קסטן, אור מילשטוק, ספיר סבן | סתיו שמש, עמרי קסטן, אור מילשטוק, ספיר סבן |  |
| 2023 | ספיר סבן | עוד | סתיו שמש, עמרי קסטן, אור מילשטוק, ספיר סבן | סתיו שמש, עמרי קסטן, אור מילשטוק, ספיר סבן |  |
| 2023 | זהבה בן | לילה לבן | נועם חורב | סתיו שמש |  |
| 2023 | בניה ברבי | חם לי בגוף | סתיו שמש, צליל קליפי, בניה ברבי, ליאור אברמוב | סתיו שמש, צליל קליפי, בניה ברבי, ליאור אברמוב |  |
| 2024 | ספיר סבן | נ נא נאמ נאמנה | סתיו שמש, ספיר סבן, אור מילשטוק, עמרי קסטן | סתיו שמש, ספיר סבן, אור מילשטוק, עמרי קסטן |  |
| 2024 | ספיר סבן | עבד | סתיו שמש, ספיר סבן, אור מילשטוק, עמרי קסטן | סתיו שמש, ספיר סבן, אור מילשטוק, עמרי קסטן |  |
| 2024 | ספיר סבן | אבא כאן | סתיו שמש, ספיר סבן, אור מילשטוק, עמרי קסטן | סתיו שמש, ספיר סבן, אור מילשטוק, עמרי קסטן |  |
| 2024 | הראל סקעת | פתאום כל שיר עושה לבכות | נעם חורב | סתיו שמש |  |
| 2025 | אליעד | להיות אבא | נעם חורב | סתיו שמש, אליעד נחום |  |
| 2025 | משה פרץ | בדרך אמונה בחרתי | סתיו שמש, משה פרץ, נעם חורב, לורן פלד, בן אביב, אבי אוחיון | סתיו שמש, משה פרץ, נעם חורב, לורן פלד, בן אביב, אבי אוחיון |  |
| 2025 | ספיר סבן | דג מחוץ למים | סתיו שמש, ספיר סבן, אור מילשטוק, עמרי קסטן | סתיו שמש, ספיר סבן, אור מילשטוק, עמרי קסטן |  |
תאי K562

בביולוגיה, תאי K562 הינם תאים לוקמיה ממקור אנושי, המהווים קו תאים (cell line) נפוץ במחקר הביולוגי. קו תאים זה נלקח מאישה בת 53 חולת לוקמיה מיאלוגנית כרונית   , ובדומה לקוי תאים אחרים, כגון Hela cells, גם הם בעלי יכולת להמשיך להתחלק ללא הגבלה למספר דורות, ועל כן נפוץ שימושם כמקור לתרביות תאים במחקר המדעי. תאים אלו חיוביים לטרנסלוקציה bcr:abl, והם דומים מעט מבחינת הרכב החלבונים שלהם לגרנולוציטים  ואריתרוציטים .
ליל גלנט

ליל גלנט הוא הכינוי שניתן לאירועי הלילה שבין 26 ל-27 במרץ 2023, במהלכו מאות אלפי אזרחים ישראלים הפגינו וחסמו כבישים ברחבי ישראל כמחאה בעקבות הודעתו של ראש ממשלת ישראל בנימין נתניהו על כוונתו לפטר את שר הביטחון יואב גלנט, לאחר שזה הזהיר כי הרפורמה המשפטית שקודמה באותם ימים מהווה סכנה לביטחונה של מדינת ישראל.
בבוקר 27 במרץ הכריזו על שביתה כללית ארגוני ההסתדרות, ועד רשות שדות התעופה, מרכז השלטון המקומי, לשכת עורכי הדין ועוד, וכן מרכזי הקניות של קבוצת עזריאלי, קבוצת עופר וביג ועוד, ובהמשך גם ועד עובדי משרד החוץ.
בערב של אותו היום הודיע ראש הממשלה נתניהו על השהיית חקיקת הרפורמה המשפטית וכניסה לשיחות משא ומתן מול האופוזיציה בבית הנשיא על מנת להגיע עמם להסכמות. כמו כן הודיע כי פיטורי גלנט נדחו, והוא ימשיך לכהן בתפקידו.
ב-5 בנובמבר 2024, בעיצומה של מלחמת חרבות ברזל, שוב הודיע נתניהו על פיטורי גלנט מה שגרר גל מחאות שכונו "ליל גלנט 2". המחאות לא השיגו את יעדן, גלנט פוטר והוחלף בישראל כ"ץ.
רקע

ב-29 בדצמבר 2022 עם השבעת ממשלת ישראל השלושים ושבע, מונה חבר הכנסת מטעם מפלגת הליכוד, יואב גלנט, לשר הביטחון, וחברו למפלגה, יריב לוין, מונה לשר המשפטים. ב-4 בינואר 2023 הציג לוין את תוכנית הרפורמה המשפטית, אשר כללה שינויים במערכת המשפט בישראל וזכתה לתמיכתו של ראש הממשלה בנימין נתניהו. הצגתה וקידומה של הרפורמה המשפטית הובילה לגל של מחאות כנגדה.
גלנט ניסה לשכנע את בכירי הממשלה לנהל משא ומתן לשם הגעה להסכמות בין הקואליציה לאופוזיציה במסגרת מתווה פשרה על חקיקה מרוככת, וזאת על מנת להימנע ממשבר בצה"ל. בשיחות עם ראש הממשלה בנימין נתניהו אמר כי אם לא תושג פשרה יתפטר מתפקידו.
נאום גלנט

ב-25 במרץ 2023 קרא שר הביטחון יואב גלנט לעצירה מיידית של חקיקת הרפורמה המשפטית מתוך חשש לסכנה לביטחון המדינה. במהלך נאומו אמר:
האירועים המתרחשים בחברה הישראלית אינם פוסחים על צה"ל. מכל עבר עולות תחושות של כעס, כאב ואכזבה בעוצמה בה לא נתקלתי מעולם. אני רואה כיצד מקור עוצמתנו הולך ונשחק. כשר הביטחון של מדינת ישראל אני אומר בצורה הברורה ביותר, השסע ההולך ונפער בחברה חודר לצה"ל וגופי הביטחון. זו סכנה ברורה, מיידית ומוחשית לביטחון המדינה. לדבר הזה לא אתן את ידי. אני איש ימין, חבר בתנועת הליכוד, מאמין בעקרונותיה ומחויב לערכיה, המציבים את מדינת ישראל מעל הכול. צריך שינוי במערכת המשפט. מארג היחסים שבין הרשות השופטת לבין הממשלה והכנסת דורש איזון, זה יחזק את הדמוקרטיה ויגביר את אמון הציבור. ועם זאת, שינויים משמעותיים, לאומיים, עושים בהידברות ובשיח...


בימים ובשבועות האחרונים, בשיחות ודיונים מאחורי הקלעים, הצגתי את תמונת המצב הביטחונית. ביקשתי, נימקתי והבהרתי. בעת הזו חייבים לעצור את התהליך כדי שנוכל לשבת ולדבר. אבל עכשיו, אני אומר זאת בקולי, באופן פומבי. למען ביטחון ישראל, למען בנותינו ובנינו. צריך לעצור בעת הזאת את תהליך החקיקה...
התגובות לנאום והודעת הפיטורים

חברי הכנסת יולי אדלשטיין ודוד ביטן ממפלגת הליכוד תמכו בדברי שר הביטחון, כמו גם יו"ר מפלגת "המחנה הממלכתי" בני גנץ, יו"ר "ישראל ביתנו" אביגדור ליברמן ויו"ר מפלגת "העבודה" מירב מיכאלי.
שר התקשורת מטעם הליכוד, שלמה קרעי, יצא נגד דברי גלנט והשר לביטחון לאומי, איתמר בן גביר, קרא לפיטורי שר הביטחון.
למחרת בערב זימן ראש הממשלה נתניהו את גלנט ללשכתו ומסר כי הוא איבד את האמון בו לאחר שזה פעל נגד הממשלה ונגד הקואליציה בעת שראש הממשלה שהה בביקור מדיני בחו"ל, וכי בכוונתו לפטר אותו מתפקיד שר הביטחון.
ראש האופוזיציה יאיר לפיד אמר כי "פיטוריו של גלנט, רק מפני שהתריע על פגיעה בביטחון ישראל, הם שפל חדש של ממשלה אנטי ציונית שפוגעת בביטחון הלאומי ומתעלמת מאזהרת כל גורמי הביטחון".
התגובות בממשלה

לאחר תחילת המחאות קרא שר הכלכלה ניר ברקת: "מדינת ישראל היא מעל הכל. עם ישראל מאוחד הוא מעל הכל. אני אגבה את ראש הממשלה בהחלטה לעצור ולחשב מסלול מחדש. הרפורמה נחוצה ונעשה אותה - אבל לא במחיר מלחמת אחים". שר התרבות מיקי זוהר קרא: "אם ראש הממשלה יחליט לעצור החקיקה כדי למנוע את הקרע שנוצר בעם, אנחנו חייבים לתמוך בעמדתו". גם נשיא המדינה יצחק הרצוג קרא לעצירת החקיקה.
לעומתם, השרה למשימות לאומיות אורית סטרוק ושר האוצר בצלאל סמוטריץ' הביעו התנגדות לעצירת הרפורמה. השר לוין הצהיר כי יכבד כל החלטה של נתניהו.
סיום המשבר

בשעה שמונה בערב הודיע ראש הממשלה נתניהו על השהיית חקיקת הרפורמה המשפטית וכניסה לשיחות משא ומתן מול האופוזיציה בבית הנשיא על מנת להגיע עמם להסכמות. עם הודעת ראש הממשלה הצהיר יו"ר ההסתדרות על הפסקת השביתה.
ב-3 באפריל 2023 הודיע נתניהו כי פיטורי גלנט נדחו, והוא ימשיך לכהן בתפקידו.
השפעת ליל גלנט

ביוני 2023, לאחר כישלון השיחות בבית הנשיא חזרה הקואליציה לחקיקת הרפורמה מה שגרר את חידוש המחאות. במשך החודשים הבאים, רווח האיום כלפי פעולות הממשלה בהתלקחותו של "ליל גלנט 2" מפי גורמי המחאה ואזהרות מפניה בתקשורת הישראלית. בארגוני המחאה החלו הכנות להתנעת "ליל גלנט 2" במקרה שנתניהו יכריז שוב על פיטורו של גלנט.
במהלך ריאיון של שר התרבות והספורט מיקי זוהר ביולי 2023 בכאן רשת ב' הוא אמר כי "אם ההפגנות יגיעו לקנה מידה שהיה בליל גלנט - נבין שהגענו רחוק מדי".
ליל גלנט 2

ב-5 בנובמבר 2024, שוב הודיע נתניהו על פיטורי גלנט ועל כוונתו להחליפו בישראל כ"ץ. הדבר גרר מחאות של עשרות אלפים מפגינים במוקדים שונים ברחבי הארץ, מה שתואר על ידי חלקים מהציבור בתור התגשמותו של "ליל גלנט 2".
נתיבי איילון נחסמו למשך מספר שעות, מה שגרר הפעלת בואש על ידי המשטרה באופן תקדימי בעיר תל אביב. הפגנות נוספות התרחשו בחיפה, בצמתים מרכזים בכביש 4 באזור השרון ועוד. מנגד, משטרת ירושלים חסמה את הגישה לרחוב עזה הסמוך למעון ראש הממשלה מחשש להפגנות במקום. במהלך הלילה דרס תושב חולון את אחד המפגינים סמוך למחלף ינאי ופצע אותו קשות. בניגוד לליל גלנט הראשון, בפעם זו המחאה לא הובילה לשביתה מלבד בחברת הספנות "צים".
לדברי גלנט, הפיטורין באו על רקע פעילותו למען השוויון בנטל הכוללת את התנגדותו לחוק המעונות, על רקע מחויבותו להחזרת החטופים הישראלים ברצועת עזה במלחמת חרבות ברזל ועל רקע קריאתו להקמת ועדת חקירה ממלכתית לאירועי השבעה באוקטובר.
לדברי נתניהו, הפיטורין באו על רקע חוסר אמון בינו ובין גלנט, פערים בניהול המערכה והצהרות ופעולות בניגוד להחלטות הקבינט והממשלה. לדבריו, מרבית חברי הממשלה וכמעט כל חברי הקבינט הביטחוני שותפים לתחושתו ש"כך אי אפשר להמשיך".
ב-8 בנובמבר אישרה הכנסת את מינויו של ישראל כ"ץ לשר הביטחון. האופוזיציה החרימה את ההצבעה. בניגוד ללילה הראשון, "ליל גלנט 2" לא השיג את מטרתו ונחשב לכישלון.
ראו גם

המחאה נגד הרפורמה המשפטית
התמיכה ברפורמה המשפטית#ההפגנה בירושלים ב-27 באפריל
ביאורים

↑  נתניהו לא ליווה את דברי אלה במסירת מכתב פיטורים הנדרש למטרה זו בחוק יסוד: הממשלה ועל כן לא שימש מכתב זה לפיטור סופי אלא רק להצהרת כוונות
I24NEWS (ישראל)

ערוץ i24NEWS החל את שידוריו בעברית ב־30 ביוני 2024, ומשדר מהדורות חדשות ומשדרי אקטואליה לאורך היום. מנהל הערוץ בעברית הוא פרנק מלול.
מקימי הערוץ מקורבים לימין הפוליטי בישראל. כך, ישראל טוויטו, אחד ממקימי הערוץ, פיטר עשרות עובדים, ולפי אחדים הסיבה לפיטורים אלו היא פוליטית. פטריק דרהי, מקים נוסף של הערוץ, ידוע בקשריו עם בנימין נתניהו. חלק ממבקרי נתניהו טוענים כי הוא נוקט באידאולוגיה ימנית ובתמיכה בבנימין נתניהו.
לוח שידורים

לוח השידורים של הערוץ:
"המהדורה המרכזית": מהדורת החדשות המרכזית המשודרת בימים ראשון עד חמישי בהגשת מירי מיכאלי ודניאל רוט-אבנרי
"מהדורת סוף השבוע": מהדורת החדשות המרכזית של סוף השבוע בהגשת מיכל רבינוביץ׳
"קבינט שישי": מהדורת החדשות המרכזית של יום שישי בערב בהגשת נוה דרומי
"המהדורה המוקדמת": תוכנית אקטואליה יומית, משודרת בימים ראשון עד חמישי בשעה שבע בערב. החל מפברואר 2025 מגיש התוכנית הוא שרון גל
"מדד גלבוע": תוכנית צרכנות, נדל"ן וכלכלה, משודרת בימים ראשון עד חמישי בשעה שש בערב. מגיש התוכנית הוא ניב גלבוע.
"מהדורת חמש": תוכנית אקטואליה יומית, משודרת בימים ראשון עד חמישי בשעה חמש בערב. מגישת התוכנית היא אלי הוכנברג.
"חדר החדשות": מבזקי אקטואליה יומיים בני חצי שעה, כל שעה עגולה, בהגשת כתבי חברת החדשות של הערוץ. התוכנית משודרת בין השעות 6:00 - 12:00.
"מהדורת הצהריים": תוכנית אקטואליה המשודרת בימים ראשון עד חמישי משעה 12:00 - 15:00. התוכנית משודרת בהגשת שרון ניסים.
"הישראלים": תוכנית אקטואליה-פוליטית לילית לסיכום אירועי היום המשודרת משעה תשע וחצי עד השעה עשר וחצי. מגיש התוכנית הוא אורי קואל.
"המועדון העסקי": תוכנית עסקים, יזמות והשקעות; בהגשת רועי הסל וטל שנהב.
"הערביסטים": תוכנית שבועית המשודרת במוצאי שבת וביום חמישי בלילה, לסיקור העולם הערבי בדגש על המזרח התיכון, בהגשת צבי יחזקאלי.
כתבים ופרשנים

בין העיתונאים ואנשי התקשורת שהצטרפו ל-i24NEWS:
מירי מיכאלי מגישה את המהדורה המרכזית
מיכל רבינוביץ' מגישה את מהדורת השבת
צבי יחזקאלי מגיש הערביסטים
נוה דרומי מגישה את מהדורת שישי
דניאל רוט-אבנרי מגישה את המהדורות המרכזיות
שרון גל מגיש את המהדורה המוקדמת
אלי הוכנברג מגישה את רצועת השעה חמש
ניב גלבוע מגיש את התוכנית מדד גלבוע
אורי קואל מגיש מחליף למהדורות המרכזיות ואת התוכנית הישראלים.
טל שנהב מגיש את התוכנית המועדון העסקי
דסק מדיני: גיא עזריאל
דסק פוליטי: נדב אלימלך
דסק צבא וביטחון: דור כהן, מתי ענבר
פרשן לענייני צבא: יוסי יהושוע
דסק העולם הערבי: אסף גיבור (ראש דסק), צבי יחזקאלי, לירן אהרוני, עלי וואקד, אדהם חביבאללה, ברוך ידיד
דסק חדשות החוץ: יאנה סוריאדנה (ראש דסק), נטלי הוויט, רון צור
דסק כלכלה וצרכנות: עדי כהן, ספיר לוי
דסק תרבות: סיון סיסאי, ולרי אבקסיס
כתבי משטרה, משפט ופלילים: משה שטיינמץ
כתבי משטרה, משפט ופלילים: לי עייש
פרשן לענייני משפט: אבישי גרינצייג
כתבת לענייני בריאות ורווחה: נעמה קדוש
כתבת לענייני חינוך: מעין וילצ'יק-שגב
כתב מדיני - עמיחי שטיין
כתב ספורט: יונתן רגב
כתב לענייני דתות:קובי דהן
כתבת לענייני איכות חיים: הדס הרט סיני
כתבים אזוריים: ארנולד נטייב (דרום), ינון שלום יתח (ירושלים ויהודה ושומרון), אוריה קשת (צפון)
כתבים בעולם: סיריל עמר (אירופה), אואן אלתרמן (אמריקה), יגאל רביד (ארצות הברית), מייק וגנהיים (וושינגטון), בנג'מין פטרובר (פריז)
↑  מערכת ישראל היום, מזרח תיכון חדש: ערוץ i24NEWS באיחוד האמירויות, באתר ישראל היום, 21 ביוני 2021
↑  גיא עזרא, ‏מינוי דרמטי: הפרשן הבכיר מצטרף לערוץ החדש, באתר "סרוגים", 16 ביוני 2024
↑  מיקי לוין, ‏גוי של שבת: בהיעדר ערוץ 14, נתניהו יכול להיות מרוצה מ-i24NEWS, באתר מעריב אונליין, 6 ביולי 2024
↑  ניר וולף, "קבינט שישי" ב-i24NEWS: אולי רק בבית משפחת נתניהו התחלף הערוץ לראשונה בערב שבת, באתר ישראל היום, 7 ביולי 2024
↑  גלית חתן, ‏"שליחות חדשה": צבי יחזקאלי עוזב את רשת 13 ומצטרף ל-i24NEWS, באתר גלובס, 30 באפריל 2024
הילדה איילת

הילדה איילת (מיידיש מֵיידעֶלעֶ אָלְקֶע) הוא שיר שנכתב על ידי קדיה מולדובסקי המתאר את הילדות הקשה של ילדים יהודים ממעמד הנמוך בפולין הקונגרסאית. השיר מתאר ילדה בת 6 שבמקום לשחק עליה להתעסק במטלות הבית. לשיר יש שני תרגומים לעברית. הראשון הוא של פנינה היילפרין מ-1934 שמעט ולא מוכר. והשני והוא המוכר של נתן אלתרמן.
השיר מתאר ילדה מלאת חן וחיים, אך כל הזמן עליה לעבוד במטלות הבית: בין המטלות המוזכרות בשיר: טיפול באחיה התינוק, שטיפת כלים, ניקיון הבית, כביסה וקילוף תפוחי אדמה, וזאת לצד קריאה וכתיבה.  כאשר אביה נפח קשה יום, מאיים עליה שיגרשה מן הבית. כשהיא יוצאת לתלות כביסה היא נתקלת בלהקה קטנה של אווזים ומשתוקקת לנדוד בחברתם עד החשכה, אבל שוב היא מוזעקת הביתה, שם מחכה לה סדרה נוספת של מטלות: קצת אחר כך, היא משתוקקת להצטרף אל הציפורים ולנדוד איתן בשמיים עד בוא החשיכה, ושוב היא נתלשת באיומים אל סדרה שלישית של מטלות. כאשר באמצע מטלת התפירה, הכפתורים בשיר עוברים האנשה, שרים והופכים לגלגלים שמתפזרים על פני העיר, כשבסוף היא רותמת את הגלגלים לרכבת ונוסעת "למרחקים למרחקים אל ארץ לא נודעת".
השימוש בשם איילת, לתיאור הילדה - שם עברי שלא ניתן לילדים מחוץ לישראל באותה תקופה, מפני שהתרגום נעשה במלחמת העולם השנייה במקביל לכתיבת הפואמה לשירי מכות מצרים,  כאשר כבר היה ידוע גורל יהדות פולין, בקרב היישוב היהודי בארץ ישראל.  פואמת "מכות מצרים" נחתמת בשיר "איילת" (איילת השחר) המביע את צמיחת התקווה, כחלק מהמחזור הנצחי של חורבן וגאולה. גם איילת ב"מכות מצרים" וגם בשיר של מולדובסקי שואפות חרות מובהקות. התרגום של אלתרמן בדומה לשאר יצירתו, היא בשפה גבוהה וספרותית עם מילים בהם אין שימוש בחיי היום יום בעברית. דבר הלא נפוץ בספרות ילדים. במילים כמו "בולבוסים" ו"קורנס".
בתרגום של היילפרין השיר נקרא שרה והשיר הוא פחות קודר מהתרגום של אלתרמן, וכנראה פחות נאמן למקור. ההורים בתרגום של היילפרין מתוארים כמחנכים ולא מתעללים, גם לא מוזכרת ה"שמשייה הכחלחלת" המוזכרת בתרגום אלתרמן. וזאת מטעמים חינוכיים וסוציאליסטים.
בשנות השבעים נעמי שמר הלחינה את השיר, כשיר הנועד למקהלה, בין היתר בוצע על ידי מקהלה בניצוח נעם שריף ועל ידי הסולנית רמה סמסונוב.
הערות שוליים

1 2  הילדה איילת - אחרית דבר, באתר פייסבוק, ‏20 בינואר 2016
1 2  מרית בן ישראל, בדיוק כפי שזכרתי, באתר עיר-האושר הבלוג של מָרית בן ישראל, ‏9 ביוני 2011
↑  מרית בן ישראל, גיבורות ילדות – המוצָא של הילדה אילת, באתר עיר-האושר הבלוג של מָרית בן ישראל, ‏15 בספטמבר 2009
↑  Silvereyes - עיני כסף (2024-09-18), מועדון כיסאות מוסיקליים - נעמי שמר בהשתתפות דויד ברוזה 1979, נבדק ב-2025-03-17
אנדריי לזרוב

אנדריי לזרוב (במקדונית: Андреј Лазаров;‏ 8 בספטמבר 1999 – 16 במרץ 2025) היה כדורגלן מקדוני ששיחק בעמדת הקשר.
קריירת מועדונים

לזרוב גדל במחלקות הנוער של מטאלורג סקופיה ורבוטניצ'קי. בשנת 2018 החל לשחק בקבוצה הבוגרת של רבוטניצ'קי במסגרת ליגת העל המקדונית. הוא ערך 26 הופעות ליגה במדי המועדון. בשנת 2019 הושאל לטיקווש מליגת המשנה המקדונית, ובהמשך חתם בקבוצה באופן קבוע, כשזו שיחקה בליגת העל המקדונית.
לאחר מכן, שיחק לזרוב בקבוצות נ.ק. רודש וה.נ.ק. גוריצה מליגת העל הקרואטית.
ב-6 בספטמבר 2024 חתם לזרוב בק.פ. שקופי מליגת העל המקדונית. הוא ערך שבע הופעות ליגה במדי המועדון עד למותו.
מותו

ב-16 במרץ 2025 הובהל לזרוב לבית חולים כתוצאה משאיפת עשן במהלך השרפה במועדון פולס (אנ'), בעת שניסה להציל אנשים, ובהמשך היום מת.